Püha Eelkäija skiita

Püha Eelkäija skiita oli nunnaklooster Saaremaal, mis tegutses aastail 2009–2023. 

 Ajaloost 
Vastavalt Eesti Apostlik-Õigeusu Kiriku Põhikirjale avati 13. juunil 2009 Püha Eelkäija skiita, mis on kloostriseaduse järgi ajutiselt seotud Kreekas Dimitriadose ja Almirose metropoolias Anatoli-Agias asuva Ausa Eelkäija kloostriga. 

Skiita rajati Pärnu ja Saare piiskopi Aleksandri kanoonilisel nõusolekul (EAÕK PK p.20.4) EAÕK Püha Sinodi esildise alusel. Skiitas meenutatakse jumalikul liturgial kohalikku piiskoppi. 

Algselt asus klooster Saaremaa vallas Ööriku külas. 2012. aastal alustati kolimist Pihtla valda Reo külla. Kloostrihooneks ehitati ümber Reomäe Apostel Andrease kiriku endine preestrimaja. pisi|Skiita uus kloostrimaja Reo külas, 7. august 2012
pisi|Püha Eelkäija skiita kabel, august 2012
pisi|Reomäe Apostel Andrease kirik. Vaade lõunast
Kloostri uued ruumid pühitseti 9. juunil 2012 toimunud piiskoplikul liturgial.Püha Eelkäija skiita jätkab tegevust Reomäel Meie Kirik, 9. juuni 2012.

Reomäe klooster lõpetas tegevuse 2023. aasta märtsis, kui nunnad kolisid Kreeka emakloostrisse tagasi.

2024. aasta novembris avati skiita maal iseseisev EAÕK klooster nimega Aulise Eelkäija Ristija Johannese ja püha apostel Andreas Esmakutsutu püha klooster Reomäel.T. Veldre. Reomäe skiitast sai päris klooster. - Saarte Hääl, 28. november 2024

 Tegevus 
Liturgiaid toimetas skiitas preester Toivo Treima (1958–2022). 

Skiita eestseisja on olnud skeemanunn Theofili (Anu Siinmaa). 

Viited

Välislingid
Skiita koduleht
Marjam Vaher. Saaremaa nunnaklooster valmib jõuluks. Meie Maa, 30. september 2008
Heli Salong. Nunnade tulemine. Meie Maa, 12. juuni 2009
Alver Kivi. Nunnaklooster pühitseti sisse. Meie Maa, 15. juuni 2009
Raul Vinni. Nunnad seadsid end sisse. Oma Saar, 16. juuni 2009
Raul Vinni.  Nunnad kolivad Öörikult ära. Saarte Hääl, 25. mai 2010

Kategooria:Saaremaa vald
Kategooria:EAÕK Pärnu ja Saare piiskopkond
Kategooria:Eesti Apostlik-Õigeusu Kirik
Kategooria:Eesti kloostrid